
Z A P I S N I K

7.  sjednice Vijeća Mjesnog odbora „Petar Zrinski“, 
održane u ponedjeljak 13.prosinca 2021. u prostorijama MO “Petar Zrinski“, Primorska 32,
s početkom u 19:30 sati



NAZOČNI ČLANOVI VIJEĆA:

Igor Javorović, Lucija Kerečin, Elizabeta Kobeščak, Tena Miličević, Krešimir Turkalj, Ivana Živčić

Predsjedava: Ivana Živčić, predsjednica Vijeća.

NAZOČNI GRAĐANI:

Branka Turčec, Ivana Perić

Zapisnik vodi: Tena Miličević, vijećnica



	Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 6. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst Zapisnika 6. sjednice Vijeća, održane 8. studenog 2021., bez izmjena.



D N E V N I   R E D

 
1. [bookmark: _Hlk92793757]Žalba stanara Primorske 32 o buci u prostorijama Mjesnog odbora „Petar Zrinski“
2. [bookmark: _Hlk92793790]Rješenje za usporavanje prometa na raskrižju Ilice i Bosanske ulice, zaključak, traži se
3. Rješenje za usporavanje prometa na raskrižju Hanuševe ulice-ulice Republike Austrije-Jagićeve ulice-Klaićeve ulice, zaključak, traži se
4. [bookmark: _Hlk92793827]Rasprava o nesigurnosti pješačkog prijelaza Jagićeva-Magazinska, mišljenje, traži se 
5. Pitanja, prijedlozi i obavijesti 




Ad 1. Žalba stanara Primorske 32 o buci u prostorijama Mjesnog odbora „Petar Zrinski“

[bookmark: _Hlk85551675]Članovi Vijeća primili su pisani materijal uz poziv.
Gospođa Turčec i Perić usmeno i pismeno su pojasnile problem buke koju stvaraju probe Orkestra mladih glazbenika i zamolile su Vijeće Mjesnog odbora da se prostorije mjesnog odbora ubuduće daje u najam udrugama i građanima koje provode tihe aktivnosti.

U raspravi sudjeluju: Vijećnik Javorović pitao je smetaju li stanarima Primarske 32 i individualne probe mladih glazbenika na što je gospođa Turčec rekla da joj smeta sve probe. 

Predsjednica Živčić je već kontaktirala predsjednike ostalih mjesnih odbora i pronašla je dvije lokacije koje su pogodne za glazbene probe (MO Staro Trnje i MO Cvjetno naselje) te je razgovarala s predstavnicom Orkestra i uputila je na kontakte predsjednice navedenih mjesnih odbora. 

Vijećnik Turkalj se složio sa stanarkama da je bitna kvaliteta života te je rekao da je u svom prijašnjem predsjedavanju VMO-a davao korisnicima prostorija MO probne rokove od 3 mjeseca te je od stanara Primorske 32 dobivao povratne informacije na temelju kojeg je VMO odlučivalo o produženju ugovora korisnicima. 

Vijeće donosi

MIŠLJENJE

Vijeće Mjesnog odbora „Petar Zrinski“ donosi mišljenje da se po isteku roka ugovora o korištenju prostorija mjesnog odbora „Petar Zrinski“ ne produži ugovor s Orkestrom mladih glazbenika. 



[bookmark: _Hlk86911909]Ad 2. Rješenje za usporavanje prometa na raskrižju Ilice i Bosanske ulice. 

Članovi Vijeća primili su pisani materijal uz poziv.

U raspravi sudjeluju:
 
Vijećnica Kerečin je bila promatračica novog sudara automobila na raskrižju Ilice i Bosanske ulice iz studenog 2021. godine. 

Vijećnik Javorović je predložio postavljanje semafora, a vijećnica Kerečin je predložila postavljanje stupića kao kod Lidla u Ilici 201. 


Vijeće jednoglasno donosi
ZAKLJUČAK

Vijeće Mjesnog odbora „Petar Zrinski“ donosi zaključak o rješenju za usporavanje prometa na raskrižju Ilice i Bosanske ulice.



[bookmark: _Hlk92797940]Ad 3.  Rješenje za usporavanje prometa na raskrižju Hanuševe ulice-ulice Republike Austrije-Jagićeve ulice-Klaićeve ulice


Članovi Vijeća primili su pisani materijal uz poziv.

Vijeće jednoglasno donosi

ZAKLJUČAK

Vijeće Mjesnog odbora „Petar Zrinski“ donosi zaključak  o rješenje za usporavanje prometa na raskrižju Hanuševe ulice-ulice Republike Austrije-Jagićeve ulice-Klaićeve ulice.



Ad 4. Rasprava o nesigurnosti pješačkog prijelaza Jagićeva-Magazinska 

Članovi Vijeća primili su pisani materijal uz poziv.

U raspravi sudjeluju: Vijećnica Kobeščak je upoznala VMO s postojanjem projektne dokumentacije o rješenju pješačkog prijelaza Jagićeva-Magazinska iz 2020. godine. Predsjednica Živčić će zatražiti uvid u navedenu projektnu dokumentaciju.



[bookmark: _Hlk89860142]Ad 5. Pitanja, prijedlozi i obavijesti 


Predsjednica Živčić obavještava vijećnike da će proračun Vijeća gradske četvrti Donji grad biti smanjena za 20% u 2022. godini.

Vijećnici su se dogovorili o rasporedu dežuranja u mjesnom odboru, a vijećnici Turkalj i Javorović su ponudili da čiste snijeg ispred prostorija mjesnog odbora. 

	
Zapisnik sastavila: Tena Miličević
Dovršeno u 20:30

KLASA: 026-02/21-002/2288
URBROJ: 251-06-11-113-21-2
Zagreb, 13. prosinca 2021.




Predsjednica
Vijeća Mjesnog odbora „Petar Zrinski“

[bookmark: _GoBack]Ivana Živčić, v.r.
'
